pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สรุปเงินลงทุนโครงการโครงสร้างพื้นฐานหลักอีอีซี 4 โครงการ
วันศุกร์ที่ 26 พฤศจิกายน 2564
สรุปเงินลงทุนโครงการโครงสร้างพื้นฐานหลักอีอีซี 4 โครงการ
สรุปเงินลงทุนโครงการโครงสร้างพื้นฐานหลักอีอีซี 4 โครงการ
ปัจจุบันโครงสร้างพื้นฐานสําคัญ ในพื้นที่อีอีซี ซึ่งเป็นโครงการร่วมลงทุน รัฐ - เอกชน หรือ PPP (Public Private Partnership) ได้เซ็นสัญญาร่วมลงทุนกับเอกชนแล้ว 4 โครงการ ได้แก่ โครงการรถไฟความเร็วสูงเชื่อมสามสนามบิน โครงการพัฒนาสนามบินอู่ตะเภาและเมืองการบินภาคตะวันออก โครงการท่าเรืออุตสาหกรรมมาบตาพุด ระยะที่ 3 และโครงการท่าเรือแหลมฉบังระยะที่ 3 ในส่วนของท่าเทียบเรือ F โดยมีมูลค่าลงทุนรวมสูงถึง 654,921 ล้านบาท เป็นการลงทุนภาคเอกชน 416,080 ล้านบาท (ร้อยละ 64) และเป็นการลงทุนของภาครัฐ 238,841 ล้านบาท (ร้อยละ 36) โดยภาคเอกชนจะให้ผลตอบแทนภาครัฐ 440,193 ล้านบาท และรัฐได้ผลตอบแทนสุทธิ 210,352 ล้านบาท
ทั้งนี้ ถือเป็นผลสําเร็จครั้งสําคัญของอีอีซี ที่ได้ขับเคลื่อนการลงทุนเพื่อยกระดับโครงสร้างพื้นฐานขนาดใหญ่ที่ทําให้เกิดผลประโยชน์ต่อประเทศและประชาชนคนไทยทั้งในปัจจุบันและอนาคต ซึ่งสะท้อนให้เห็นถึงหลักฐานเชิงประจักษ์ที่เป็นนวัตกรรมใหม่เพื่อการลงทุนของประเทศ ภายใต้หลักคิด 4 ประการ ได้แก่
ประเทศไทยก้าวไปสู่การพึ่งพาตนเอง
การลงทุนโครงสร้างพื้นฐานหลักในอีอีซีครั้งนี้ ไม่พึ่งพิงเงินกู้จากต่างประเทศต่างจากอดีตที่ผ่านมา ที่การลงทุนต้องกู้เงินต่างประเทศมาทําโครงการ อันจะทําให้เกิดภาระทางการคลังในระยะยาวที่ต้องทยอยชําระเงินต้นและดอกเบี้ยเงินกู้
เอกชนไทย ธุรกิจไทย แข็งแรง ร่วมกระบวนการพัฒนาประเทศได้
ความร่วมมือภาครัฐและเอกชนแบบลงตัว สะท้อนถึงภาคเอกชนไทยมีความแข็งแกร่งเป็นแกนหลักนําพันธมิตรบริษัทต่างชาติ มาร่วมทํางานให้คนไทยด้วยกัน แนวทางใหม่ที่เกิดขึ้นนี้ คือ การใช้บริษัทไทย ใช้คนไทย และใช้เงินไทยในการลงทุนที่จะสร้างงานและเงินหมุนเวียนในประเทศ เกิดการทวีคูณต่อระบบเศรษฐกิจ (Multiplier effect) เพิ่มขึ้นหลายเท่า กว่ามูลค่าการลงทุน 6 แสนล้าน
เกิดการสร้างงาน และสร้างรายได้ให้กับบริษัทไทย รายใหญ่และรายเล็ก รวมทั้งระดับชุมชน นอกจากนั้นยังสร้างรายได้จากภาษี โดยเฉพาะภาษีทางอ้อมจํานวนมาก
รัฐไม่ต้องใช้งบประมาณ และได้ผลตอบแทนสุทธิสูงถึง 2 แสนล้านบาท
สินทรัพย์ที่นํามาดําเนินการลงทุนโครงสร้างพื้นฐานโดยบริหารร่วมกับเอกชนถือเป็นการสร้างมูลค่าเพิ่ม เกิดมูลค่าลงทุนมากกว่า 650,000 ล้านบาท ทําให้รัฐบาลประหยัดงบประมาณของประเทศ และยังสร้างรายได้สุทธิให้กับภาครัฐ เป็นมูลค่าปัจจุบันมากกว่า 200,000 ล้านบาท
เอกชนร่วมเสี่ยงกับภาครัฐ คือการสร้างมั่นใจในอนาคตของประเทศ
การลงทุนโครงสร้างพื้นฐานหลักในอีอีซีทั้ง 4 โครงการ ที่เป็นการร่วมทุน รูปแบบ PPP แสดงให้เห็นว่า รัฐ-เอกชน สามารถร่วมมือกันสร้างประโยชน์ให้กับประเทศได้ และการที่เอกชนมั่นใจนําเงินมาลงทุน ร่วมเสี่ยงกับรัฐบาล คือการการันตีความร่วมมือกันอย่างมั่นใจในอนาคต
ทําให้ประเทศไทย กําลังก้าวสู่การสร้างอนาคตใหม่ร่วมกันทั้งประเทศ รัฐ - เอกชน และประชาชน ให้แก่คนไทยทุกอย่างยั่งยืน
รัฐบาลไทย-ข่าวทำเนียบรัฐบาล-ดีอีเอส เดินหน้าตามแผนเตรียมพร้อมแห่งชาติ หนุนสร้างเครือข่ายวิทยุสมัครเล่นอาสาสมัครสื่อสารฉุกเฉินตั้งเป้า 1000 รายทั่วประเทศ สืบสานพระราชปณิธานฯ รัชกาลที่ 9
วันเสาร์ที่ 18 ธันวาคม 2564
ดีอีเอส เดินหน้าตามแผนเตรียมพร้อมแห่งชาติ หนุนสร้างเครือข่ายวิทยุสมัครเล่นอาสาสมัครสื่อสารฉุกเฉินตั้งเป้า 1000 รายทั่วประเทศ สืบสานพระราชปณิธานฯ รัชกาลที่ 9
ดีอีเอส เดินหน้าตามแผนเตรียมพร้อมแห่งชาติ หนุนสร้างเครือข่ายวิทยุสมัครเล่นอาสาสมัครสื่อสารฉุกเฉินตั้งเป้า 1000 รายทั่วประเทศ สืบสานพระราชปณิธานฯ รัชกาลที่ 9
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจ (ดีอีเอส)ร่วมกับสํานักงานกสทช. ปภ.พร้อมสหพันธ์สมาคมวิทยุสมัครเล่นควบคุมข่ายประเทศไทยร่วมสนับสนุนโครงการการฝึกอบรมพนักงานวิทยุสมัครเล่นอาสาสมัครสื่อสารฉุกเฉินครั้งที่1ณจังหวัดภูเก็ตโดยมีนายอํานวยพิณสุวรรณรองผู้ว่าราชการจังหวัดภูเก็ตเป็นประธานในพิธีโครงการดังกล่าวซึ่งการจัดอบรมในครั้งที่1จัดขึ้นระหว่างวันที่16 – 19ธันวาคม2564ณโรงแรมโบ๊ทลากูนรีสอร์ทจังหวัดภูเก็ตวัตถุประสงค์เพื่อการสร้างเครือข่ายสื่อสารสํารองของชาติที่พร้อมใช้งาน กระทรวงดิจิทัลเพื่อเศรษฐกิจและสังคมได้สนับสนุนวิทยากรในหัวข้อบทบาทหน้าที่ของกระทรวงดิจิทัลเพื่อเศรษฐกิจและสังคมด้านการสื่อสารตามแผนเตรียมพร้อมแห่งชาติ และการรู้เท่าทันสื่อและข่าวปลอม(Media and Fake News Literacy)
ในการนี้นายมนัส ทรงแสงนายกสมาคมนักวิทยุอาสาสมัคร ประธานสหพันธ์สมาคมวิทยุสมัครเล่นควบคุมข่ายประเทศไทยกล่าวว่าโครงการพัฒนาและฝึกอบรมพนักงานวิทยุสมัครเล่นอาสาสมัครฯ เพื่อการเตรียมความพร้อมให้เป็นเครือข่ายสื่อสารสํารองของชาติโดยมีผู้เข้าอบรมทั้งโครงการมากกว่า1000คนซึ่งจะจัดอบรม4ครั้งใน4ภาค ครั้งละประมาณ250คน โครงนี้ได้รับการสนับหนุนจากกองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคมเพื่อประโยชน์สาธารณะสํานักงานกสทช.
ที่มาของโครงการนี้เป็นความมุ่งมั่นที่จะสืบสานพระราชปณิธานของพระบาทสมเด็จพระบรมชนกาธิเบศรมหาภูมิพลอดุลเดชมหาราชบรมนาถบพิตรในการส่งเสริมให้มีระบบสื่อสารที่หลากหลายเพื่อการช่วยเหลือประชาชนของพระองค์กรณีที่เกิดภัยพิบัติเพื่อให้เป็นหลักประกันได้ว่าไม่ว่าระบบการสื่อสารอื่นใดไม่สามารถใช้การได้ระบบสื่อสารสํารองที่สหพันธ์จัดสร้างขึ้นนี้จะยังคงใช้การได้ในทุกสถานการณ์เป็นระบบสื่อสารสํารองแบบคู่ขนานหมายถึงเครือข่ายสื่อสารของนักวิทยุสมัครเล่นอาสาสมัครจะใช้ติดต่อสื่อสารกันเป็นปกติเกือบตลอดเวลาเป็นประจําอยู่เสมอและเมื่อเกิดเหตุภัยพิบัติเกิดขึ้นพื้นที่ใดก็พร้อมเข้าช่วยสนับสนุนได้ทันทีดังผลงานเป็นที่ประจักษ์ตั้งแต่ปี2532ที่ได้เกิดพายุไต้ฝุ่นเกย์ถล่มจังหวัดชุมพรนักวิทยุสมัครเล่นได้เข้าไปสถาปนาระบบสื่อสารขึ้นได้อย่างรวดเร็วและสามารถประสานงานกับหน่วยราชการให้ความช่วยเหลือประชาชนผู้ประสพภัยได้เป็นผลสําเร็จอย่างมีประสิทธิภาพ และในปี2547ในคราวที่เกิดคลื่นยักษ์สึนามิในพื้นที่ชายทะเลอันดามัน6จังหวัดภาคใต้ ข่ายสื่อสารของวิทยุสมัครเล่นก็ได้มีบทบาทเข้าช่วยในการประสานงานช่วยเหลือผู้ประสบภัยช่วยส่งข่าวสารให้กับทางราชการ จากการถอดบทเรียนที่สําคัญนี้จึงนํามาสู่โครงการนี้ วัตถุประสงค์เพื่อการสร้างเครือข่ายสื่อสารสํารองของชาติที่พร้อมใช้งาน
ดังนั้นผู้ที่ผ่านการอบรมในครั้งนี้จะเป็นเครือข่ายสื่อสารสํารองของชาติภายใต้การสนับสนุนจากหน่วยงานเจ้าภาพหลักด้านการสื่อสารของชาติคือกระทรวงดิจิทัลเพื่อเศรษฐกิจและสังคมในการกํากับดูแลและส่งเสริมโดยสํานักงานกสทช.ด้านการอนุญาตการใช้ความถี่ให้ถูกต้องต่อไป
*************
รัฐบาลไทย-ข่าวทำเนียบรัฐบาล-นำร่อง Factory Sandbox ใน 4 อุตสาหกรรมหลัก
วันอาทิตย์ที่ 5 กันยายน 2564
นําร่อง Factory Sandbox ใน 4 อุตสาหกรรมหลัก
วันอาทิตย์ที่ 5 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าโครงการนําร่องการป้องกันและควบคุมการแพร่ระบาดโรคโควิด-19 ในโรงงาน หรือ Factory Sandbox โดยใช้หลักการตรวจ รักษา ดูแล และควบคุม คือ ตรวจคัดกรองโรคทุกสัปดาห์เพื่อค้นหาและแยกผู้ป่วยไปรักษาได้อย่างรวดเร็ว รักษา โดยผู้ป่วยสีเขียวแยกกักตัวในโรงงานและ Hospitel สีเหลืองรักษาใน รพ.สนาม และสีแดงส่งเข้ารักษาใน รพ. ดูแล คือฉีดวัคซีนให้แรงงานโดยเน้นกลุ่มเสี่ยงสูงพร้อมออกใบรับรอง “โรงงานสีฟ้า” และ ควบคุม โดยใช้มาตรการ Bubble and Seal และ DMHTT ซึ่งปัจจุบันดําเนินการใน 4 อุตสาหกรรมหลัก คือ ยานยนต์ ชิ้นส่วนอิเล็กทรอนิกส์ อาหาร และอุปกรณ์การแพทย์ แรงงานรวมกว่า 90,000 คน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 1 กรกฎาคม 2564 พนักงานติดเชื้อไวรัส COVID-19 จำนวน 6 ราย
วันพฤหัสบดีที่ 1 กรกฎาคม 2564
ประกาศ ขสมก. ประจําวันที่ 1 กรกฎาคม 2564 พนักงานติดเชื้อไวรัส COVID-19 จํานวน 6 ราย
ประกาศ ขสมก. ประจําวันที่ 1 กรกฎาคม 2564 พนักงานติดเชื้อไวรัส COVID-19 จํานวน 6 ราย
1) ผู้ช่วยผู้จัดการสาย 136 เขตการเดินรถที่ 4
2) พนักงานเก็บค่าโดยสารรถธรรมดา สาย 101 เขตการเดินรถที่ 5
3) พนักงานเก็บค่าโดยสารรถปรับอากาศ สาย 168 เขตการเดินรถที่ 2
4) พนักงานเก็บค่าโดยสารรถปรับอากาศ สาย 168 คนที่ 3 เขตการเดินรถที่ 2
5) พนักงานขับรถโดยสารปรับอากาศ สาย 137 เขตการเดกินรถที่ 4
6) พนักงานขับรถโดยสารปรับอากาศ สาย 536 เขตการเดินรถที่ 3
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ สั่งเพิ่มจำนวนเที่ยวเรือไฟฟ้าและเรือด่วนเจ้าพระยา(ธงแดง) พร้อมคุมเข้มมาตราการป้องกัน COVID-19
วันพฤหัสบดีที่ 2 ธันวาคม 2564
นายอธิรัฐ รัตนเศรษฐ สั่งเพิ่มจํานวนเที่ยวเรือไฟฟ้าและเรือด่วนเจ้าพระยา(ธงแดง) พร้อมคุมเข้มมาตราการป้องกัน COVID-19
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ทําให้ในช่วงที่ผ่านมา ผู้ให้บริการเรือโดยสาร MINE Smart Ferry และเรือด่วนเจ้าพระยา(เรือปรับอากาศ)ธงแดง จําเป็นต้องหยุดให้บริการชั่วคราว และหลังจากมีการประกาศเปิดประเทศไปเมื่อวันที่ 1 พ.ย.64 รวมถึงประชาชนส่วนใหญ่ได้รับวัคซีนแล้ว และตั้งแต่วันที่ 1 ธ.ค.64 ผู้ให้บริการเรือโดยสารไฟฟ้า MINE Smart Ferry "Urban Line" และเรือด่วนเจ้าพระยา(ปรับอากาศ)ธงแดง กลับมาให้บริการอีกครั้งโดยเพิ่มจํานวนเที่ยวเรือเพื่อรองรับจํานวนผู้โดยสารและกลุ่มที่ต้องเดินทางไปทํางานตามปกติ หรือมีความจําเป็นที่ต้องเดินทางในวันหยุด ซึ่งจากการคาดการณ์จะมีจํานวนผู้โดยสารเพิ่มมากขึ้น สําหรับจํานวนเที่ยวเรือโดยสารที่กลับมาให้บริการ ตั้งแต่วันที่ 1 ธันวาคม 2564 เป็นต้นไป ดังนี้
เรือไฟฟ้า Smart Ferry Urban Line
- วันจันทร์ - วันศุกร์
• พระนั่งเกล้า - สาทร (เช้า 10 เที่ยว)
• สาทร - พระนั่งเกล้า (เย็น 10 เที่ยว)
- วันเสาร์ - วันหยุดนักขัตฤกษ์
• พระนั่งเกล้า - สาทร (เช้า 7 เที่ยว)
• สาทร - พระนั่งเกล้า (เย็น 7 เที่ยว)
- วันอาทิตย์
• พระนั่งเกล้า - สาทร (เช้า 4 เที่ยว)
• สาทร - พระนั่งเกล้า (เย็น 4 เที่ยว)
เรือด่วนเจ้าพระยา ธงแดง (เรือปรับอากาศ)
- วันจันทร์ - ศุกร์
• นนทบุรี - สาทร ให้บริการ 2 เที่ยว เวลา 06.50 น. และ 07.10 น.
• สาทร - นนทบุรี ให้บริการ 2 เที่ยว เวลา 16.30 น. และ 17.00 น.
นอกจากนี้ ได้เน้นย้ําให้กรมเจ้าท่ากวดขันผู้ประกอบการเรือโดยสารทุกประเภทต้องเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ตามมาตรการกระทรวงสาธารณสุข เพื่อป้องกันการแพร่ระบาดอย่างต่อเนื่อง เช่น การคัดกรองตรวจวัดอุณหภูมิร่างกาย จัดจุดบริการเจลแอลกอฮอล์ การรณรงค์ให้ผู้โดยสารสวมหน้ากากอนามัย หรือหน้ากากผ้าตลอดการเดินทาง ทําความสะอาดเรือ ท่าเรือ และบริเวณจุดสัมผัสอย่างสม่ําเสมอ รวมทั้งให้กําหนดจุดที่นั่งและยืนโดยเว้นระยะห่าง ลดความแออัดของผู้โดยสาร
รัฐบาลไทย-ข่าวทำเนียบรัฐบาล-สธ.ย้ำ 3 มาตรการป้องกันแพร่ "โควิด" หลังสงกรานต์ ลดผู้ติดเชื้ออาการหนักและเสียชีวิต
วันอังคารที่ 19 เมษายน 2565
สธ.ย้ํา 3 มาตรการป้องกันแพร่ "โควิด" หลังสงกรานต์ ลดผู้ติดเชื้ออาการหนักและเสียชีวิต
กระทรวงสาธารณสุข เผย สถานการณ์โรคโควิด 19 ในไทย ผู้ป่วยอาการหนักและเสียชีวิตยังมีแนวโน้มเพิ่มขึ้น เป็นผลจากการติดเชื้อจํานวนมากก่อนสงกรานต์ ส่วนสถานการณ์การติดเชื้อหลังเทศกาลสงกรานต์ต้องรอประเมินอีก 2 - 4 สัปดาห์ต่อจากนี้ ย้ําเข้ม 3 มาตรการช่วยป้องกัน
กระทรวงสาธารณสุข เผย สถานการณ์โรคโควิด19 ในไทย ผู้ป่วยอาการหนักและเสียชีวิตยังมีแนวโน้มเพิ่มขึ้นเป็นผลจากการติดเชื้อจํานวนมากก่อนสงกรานต์ ส่วนสถานการณ์การติดเชื้อหลังเทศกาลสงกรานต์ต้องรอประเมินอีก2 - 4 สัปดาห์ต่อจากนี้ ย้ําเข้ม 3 มาตรการช่วยป้องกันการติดเชื้อสู่กลุ่มเสี่ยง ลดจํานวนผู้ป่วยอาการหนักและเสียชีวิต
วันนี้ (18 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.จักรรัฐ พิทยาวงศ์อานนท์ ผู้อํานวยการกองระบาดวิทยา กรมควบคุมโรค แถลงสถานการณ์โควิด19 และมาตรการหลังสงกรานต์ ว่า สถานการณ์โรคโควิด 19 ประเทศไทยขณะนี้ เริ่มพบสัดส่วนผู้ติดเชื้อทั้งจากการตรวจด้วยวิธี RT-PCR และ ATK ลดลง ส่วนผู้ป่วยปอดอักเสบมีจํานวน 2,123 ราย ใส่ท่อช่วยหายใจ 939 รายยังต่ํากว่าช่วงการระบาดของสายพันธุ์เดลตา แต่แนวโน้มผู้ป่วยปอดอักเสบ ใส่ท่อช่วยหายใจ และผู้เสียชีวิต มีเพิ่มขึ้นซึ่งเป็นผลมาจากการติดเชื้อจํานวนมากประมาณ 2-3 สัปดาห์ก่อนสงกรานต์ ทั้งนี้ ผู้เสียชีวิตส่วนใหญ่เป็นผู้สูงอายุ70 ปีขึ้นไป มีโรคเรื้อรังประจําตัว ฉีดวัคซีนไม่ครบ 3 เข็ม แม้ช่วงสงกรานต์จะมีการรณรงค์ให้นําผู้สูงอายุมารับวัคซีนที่ รพ.สต.จํานวนมาก แต่ความครอบคลุมเข็ม 3 ถือว่ายังน้อย ประมาณ 39.4% ดังนั้น หลังสงกรานต์จึงยังต้องรณรงค์อย่างต่อเนื่องให้มารับวัคซีนเข็มกระตุ้นให้ได้ 80% ส่วนเด็กนักเรียนต้องเร่งฉีดช่วงก่อนเปิดเทอมหรือเริ่มเปิดเทอม ขณะที่บุคคลทั่วไปหากรับเข็ม 2 ครบ 3 เดือน ให้มารับเข็ม 3 และหากรับเข็ม 3 ครบ 4 เดือนแล้วให้มารับเข็ม 4 เพื่อเพิ่มภูมิคุ้มกัน
นพ.จักรรัฐกล่าวว่า หลังเทศกาลสงกรานต์ที่มีการรวมกลุ่มทํากิจกรรมและเดินทางไปทั่วประเทศ ต้องติดตามสถานการณ์ต่อไปอีก2-4 สัปดาห์ เพราะจะมีโอกาสเกิดคลัสเตอร์ต่างๆ ได้ อย่างไรก็ตาม ภาพรวมผู้ติดเชื้อ ผู้ป่วยอาการหนักและเสียชีวิต ยังคงเป็นไปตามคาดการณ์ ซึ่งหากมีการป้องกันควบคุมที่ดี หลังสงกรานต์มีผู้ติดเชื้อลดลงการแพร่ไปสู่กลุ่ม607 จะลดลงตามไปด้วย และผู้ป่วยอาการหนักและเสียชีวิตจะลดลงในช่วงถัดไป จึงยังต้องเฝ้าระวังกลุ่มผู้สูงอายุ ผู้ป่วยโรคเรื้อรัง ที่จะมีความเสี่ยงสูงขึ้นหลังสงกรานต์ รวมถึงการรวมกลุ่มที่อาจเกิดการระบาดเป็นคลัสเตอร์ เช่น ค่ายทหาร โรงเรียน การติวพิเศษ การเข้าแคมป์ต่างๆ ทั้งนี้ แนะนําการป้องกันไม่ให้แพร่เชื้อไปยังกลุ่มเสี่ยงสูง 3 มาตรการ คือ 1.หลังเดินทางกลับจากสงกรานต์หรือรวมกลุ่มทํากิจกรรม ให้สังเกตอาการตนเอง 5 - 7 วัน หากมีอาการป่วย เช่น ไอ เจ็บคอ มีน้ํามูก การรับรสและกลิ่นไม่ดี ให้ตรวจ ATK 2.หลีกเลี่ยงการพบกับคนจํานวนมาก หากต้องพบผู้อื่นให้สวมหน้ากากตลอดเวลาเพื่อลดความเสี่ยง เลี่ยงการรับประทานอาหารร่วมกัน และ 3.ทํางานที่บ้าน (Work From Home) 5-7 วัน ร่วมกับการดูแลตนเองให้ปลอดจากการติดเชื้อ และมาตรการ 2U คือ Universal Prevention ป้องกันตนเองสูงสุดตลอดเวลา และ Universal Vaccination ฉีดวัคซีนให้ครอบคลุมทุกกลุ่ม จะช่วยให้หลังสงกรานต์ปลอดภัย ไม่มีผู้ติดเชื้อและผู้ป่วยปอดอักเสบเพิ่มขึ้น
************************************** 18 เมษายน 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนการรีไซเคิลรถยนต์เก่าหวังลดปัญหาฝุ่น PM 2.5 และลดต้นทุน และลดการนำเข้าเหล็กจากต่างประเทศ
วันจันทร์ที่ 4 เมษายน 2565
โฆษกรัฐบาลเผย นายกฯ สนับสนุนการรีไซเคิลรถยนต์เก่าหวังลดปัญหาฝุ่น PM 2.5 และลดต้นทุน และลดการนําเข้าเหล็กจากต่างประเทศ
โฆษกรัฐบาลเผย นายกฯ สนับสนุนการรีไซเคิลรถยนต์เก่าหวังลดปัญหาฝุ่น PM 2.5 และลดต้นทุน และลดการนําเข้าเหล็กจากต่างประเทศ
วันนี้ (4 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการดําเนินการสนับสนุนการรีไซเคิลซากรถทั่วประเทศ ตามมาตรการรองรับขยะจากซากรถยนต์เก่าที่หมดอายุการใช้งานในประเทศ อีกทั้งช่วยลดปริมาณการนําเข้าเหล็กจากต่างประเทศ และช่วยลดปัญหาฝุ่น PM 2.5 ขอบคุณหน่วยงานที่เกี่ยวข้องที่ช่วยผลักดันการทํางานตามนโยบายเพื่อร่วมพัฒนาประเทศ
จากสถิติประเทศไทยมีรถยนต์ที่มีอายุการใช้งานมากกว่า 20 ปี ทุกประเภท รวมทั้งสิ้น 5,033,307 คัน ซึ่งหากไม่ได้รีไซเคิลให้ถูกต้องเหมาะสม ในอีก 20 ปีข้างหน้า รถยนต์ที่มีอายุการใช้งานมากกว่า 20 ปี จะเพิ่มเป็น 16 ล้านคัน รถยนต์เก่าเหล่านี้หากนํามาใช้งาน และขาดการบํารุงรักษาตามมาตรฐานจะเป็นหนึ่งในสาเหตุหลักของปัญหาฝุ่น PM 2.5 ประกอบกับ การรีไซเคิลที่ถูกต้อง มีประสิทธิภาพ จะสามารถนําทรัพยากรจากการแยกซากรถมาหมุนเวียนให้กลายเป็นชิ้นส่วนที่เป็น ประโยชน์ต่ออุตสาหกรรม ซึ่งจะลดปริมาณการนําเข้าเหล็กจากต่างประเทศ ซึ่งในรถยนต์หนึ่งคันมีสัดส่วนเหล็กมากถึง 69%
โฆษกประจําสํานักนายกฯ กล่าวว่า ประเทศไทยโดยกระทรวงอุตสาหกรรม ได้ลงนามบันทึกความร่วมมือ (MOU) โครงการสาธิตสําหรับการใช้ทรัพยากรหมุนเวียนที่คํานึงถึงการอนุรักษ์พลังงานเพื่อการรีไซเคิลทรัพยากรอย่างมีประสิทธิภาพ และเหมาะสมสําหรับซากยานพาหนะที่หมดอายุใช้งานในประเทศไทย (ELV Project: End-of-life Vehicles in Thailand) ร่วมกับการนิคมอุตสาหกรรมแห่งประเทศไทย และ องค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO: New Energy and Industrial Technology Development) ซึ่งนายกรัฐมนตรีเชื่อมั่นว่า จะเป็นโอกาสสร้างศักยภาพ และการแข่งขันให้ไทย โดยไทยจะเป็นต้นแบบการรีไซเคิลทั้งในประเทศ และในภูมิภาคเอเชีย ต่อไปในอนาคต ด้วยวิสัยทัศน์ และการดําเนินนโยบายของนายกรัฐมนตรีที่ต้องการแก้ไขปัญหาในภาพรวม ซึ่งในการแก้ไขแต่ละปัญหานั้น สามารถสร้างโอกาส สร้างลู่ทางพัฒนาประเทศร่วมกันไปด้วย นายกรัฐมนตรีจึงได้สั่งการให้หน่วยงานที่เกี่ยวข้องร่วมบูรณาการการทํางานหาแนวทางการทํางานร่วมกันเพื่อให้ธุรกิจเกี่ยวกับการรีไซเคิลรถยนต์ที่หมดอายุการใช้งานขยายตัว ซึ่งนอกจากจะสร้างงานสร้างอาชีพ เกิดโอกาสการเติบโตของประชาชน ยังสามารถแก้ปัญหาลดขยะซากรถ นํารถยนต์ที่หมดอายุการใช้งานมาหมุนเวียนให้กลายเป็นชิ้นส่วนที่เป็นประโยชน์ต่ออุตสาหกรรม และสามารถต่อยอดแนวความคิดให้ไทยเป็นต้นแบบเกิดระบบจัดการซากรถยนต์อย่างมีประสิทธิภาพ โดยนายกฯ ขอบคุณทุกหน่วยงานที่เกี่ยวข้องในการร่วมหาแนวคิดต่อยอดทรัพยากรที่มีอยู่ในประเทศให้เกิดประโยชน์สูงสุด
รัฐบาลไทย-ข่าวทำเนียบรัฐบาล-ครม.เคาะเพิ่มวันหยุด ปี65 ขอเอกชนร่วมมือ หวังกระตุ้นเศรษฐกิจ
วันเสาร์ที่ 6 พฤศจิกายน 2564
ครม.เคาะเพิ่มวันหยุด ปี65 ขอเอกชนร่วมมือ หวังกระตุ้นเศรษฐกิจ
ก.แรงงาน ขอความร่วมมือนายจ้าง สถานประกอบกิจการกําหนดวันหยุดเพิ่มเติมให้ลูกจ้างเป็นกรณีพิเศษ ให้สอดคล้องตามมติคณะรัฐมนตรีเพื่อกระตุ้นการบริโภคภายในประเทศ และเศรษฐกิจในภาพรวม
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามที่คณะรัฐมนตรีได้มีมติเมื่อวันที่ 4พฤศจิกายน2564รับทราบภาพรวมวันหยุดราชการ ประจําปี 2565 จํานวน 19 วัน และเห็นชอบการกําหนดวันหยุดราชการเพิ่มเป็นกรณีพิเศษ ประจําปี 2565 จํานวน 4 วัน ได้แก่ (1) วันศุกร์ที่ 15 กรกฎาคม 2565 (2) วันศุกร์ที่ 29 กรกฎาคม 2565 (3) วันศุกร์ที่ 14 ตุลาคม 2565 และ (4) วันศุกร์ที่ 30 ธันวาคม 2565 นั้น เพื่อให้การกําหนดวันหยุดตามประเพณีของนายจ้างภาคเอกชนประจําปี 2565 มีความสอดคล้องกับมาตรา 29 แห่งพระราชบัญญัติคุ้มครองแรงงาน พ.ศ. 2541ซึ่งกําหนดให้นายจ้างกําหนดวันหยุดตามประเพณีให้ลูกจ้างทราบล่วงหน้าไม่น้อยกว่า 13 วัน โดยรวมวันแรงงานแห่งชาติ โดยกําหนดจากวันหยุดราชการประจําปี วันหยุดทางศาสนาหรือขนบธรรมเนียมประเพณีแห่งท้องถิ่น นายจ้างก็สามารถนําวันหยุดราชการประจําปี 2565 ทั้ง 19 วันดังกล่าว ไปเป็นแนวทางในการกําหนดวันหยุดตามประเพณีประจําปี 2565เพื่อให้ลูกจ้างได้หยุดไปร่วมประเพณีรวมทั้งวางแผนการดําเนินชีวิตของตนเองและครอบครัวให้สอดคล้องกับการทํางานได้อย่างเหมาะสม
นายนิยมสองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรมสวัสดิการและคุ้มครองแรงงานขอความร่วมมือนายจ้าง สถานประกอบกิจการภาคเอกชน กําหนดให้วันศุกร์ที่15กรกฎาคม 2565 วันศุกร์ที่29กรกฎาคม2565วันศุกร์ที่14ตุลาคม2565และวันศุกร์ที่30ธันวาคม2565เป็นวันหยุดเพิ่มเติมให้ลูกจ้างเป็นกรณีพิเศษเพื่อให้ลูกจ้างได้มีวันหยุดต่อเนื่องและสามารถเดินทางกลับภูมิลําเนาหรือท่องเที่ยวต่างจังหวัด เพื่อสนับสนุนมาตรการกระตุ้นเศรษฐกิจของรัฐบาล ทั้งนี้นายจ้างจะต้องจ่ายค่าจ้างในวันหยุดดังกล่าวให้แก่ลูกจ้างด้วย หากมีข้อสงสัยสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
รัฐบาลไทย-ข่าวทำเนียบรัฐบาล-​โฆษกรัฐบาลเผย "S&P" คงอันดับความน่าเชื่อถือของไทยที่ BBB+ และมุมมองความน่าเชื่อถือประเทศ (Outlook) อยู่ในระดับมีเสถียรภาพคาด GDP ไทยเติบโตร้อยละ 1.1 โดยประมาณในปีนี้
วันอังคารที่ 5 ตุลาคม 2564
​โฆษกรัฐบาลเผย "S&P" คงอันดับความน่าเชื่อถือของไทยที่ BBB+ และมุมมองความน่าเชื่อถือประเทศ (Outlook) อยู่ในระดับมีเสถียรภาพคาด GDP  ไทยเติบโตร้อยละ 1.1 โดยประมาณในปีนี้
​โฆษกรัฐบาลเผย "S&P" คงอันดับความน่าเชื่อถือของไทยที่ BBB+ และมุมมองความน่าเชื่อถือประเทศ (Outlook) อยู่ในระดับมีเสถียรภาพคาด GDP  ไทยเติบโตร้อยละ 1.1 โดยประมาณในปีนี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า บริษัทจัดอันดับความน่าเชื่อถือ S&P Global Ratings (S&P) คงอันดับความน่าเชื่อถือของประเทศไทย (Sovereign Credit Rating) ที่ BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยยังเป็นระดับเดียวกับปี 2563 ปีนี้เศรษฐกิจไทยจะเติบโต (GDP Growth) ประมาณร้อยละ 1.1 และในช่วงปี 2565-2567 ร้อยละ 3.6 ต่อปีด้วย
รายงานผลการจัดอันดับความน่าเชื่อถือของบริษัทจัดอันดับความน่าเชื่อถือ S&P Global Ratings (S&P) ได้เผยแพร่รายงานผลการจัดอันดับความน่าเชื่อถือของประเทศไทย เมื่อวานนี้ (4 ตุลาคม 2564) คงอันดับความน่าเชื่อถือของประเทศไทย ที่ BBB+ และมุมมองความน่าเชื่อถือของประเทศไทย อยู่ในระดับมีเสถียรภาพ (Stable Outlook) ซึ่งเป็นระดับเดียวกับปี 2563 สาระสําคัญ ดังนี้
1. ภาคการคลังสาธารณะ (Public Finance)มีความเข้มแข็ง แม้ว่าไทยจะขาดดุลงบประมาณรายจ่ายประจําปี 2564-2565 และหนี้ของรัฐบาลเพิ่มขึ้น จากการดําเนินนโยบายการคลังของภาครัฐเพื่อแก้ไขปัญหา เยียวยา และฟื้นฟูเศรษฐกิจที่ได้รับผลกระทบจากการระบาดของโรคติดเชื้อไวรัสโควิด-19 แต่ S&P คาดว่า ปีนี้ GDP จะเติบโตที่ประมาณร้อยละ 1.1 และในช่วงปี 2565-2567 จะเติบโตเพิ่มขึ้นเฉลี่ยประมาณร้อยละ 3.6 ต่อปี จากการส่งออกและการท่องเที่ยวที่ปรับตัวดีขึ้นเนื่องจากสามารถควบคุมการระบาดของ COVID-19 และประชาชนได้รับวัคซีนอย่างทั่วถึงและคาดว่าเศรษฐกิจไทยจะกลับไปอยู่ที่ระดับเดิมก่อนเกิด COVID-19 ตั้งแต่ปี 2566 เป็นต้นไป จากการที่รัฐบาลยังสนับสนุนการลงทุนอย่างต่อเนื่องให้เป็นไปตามแผนแม่บทภายใต้ยุทธศาสตร์ชาติและแผนการปฏิรูปประเทศ อาทิ โครงการพัฒนาระเบียงเศรษฐกิจพิเศษภาคตะวันออก (EEC) และโครงการโครงสร้างพื้นฐานด้านคมนาคมขนส่ง รวมถึงการส่งเสริมการลงทุนร่วมภาครัฐและเอกชน (PPP) ที่ช่วยลดความเสี่ยงทางการคลังของรัฐและเป็นไปตามกรอบวินัยการเงินการคลังของภาครัฐ
2. ภาคการเงินต่างประเทศ (External Finance) ยังคงมีความแข็งแกร่ง โดยดุลบัญชีเดินสะพัดเกินดุล ไทยมีสภาพคล่องและทุนสํารองระหว่างประเทศอยู่ในระดับสูง และสภาพคล่องต่างประเทศ (External Liquidity) ของไทยยังอยู่ในระดับที่ไม่น่ากังวล รวมทั้งการดําเนินนโยบายทางการเงินและการรักษาเสถียรภาพด้านราคายังเป็นปัจจัยที่ช่วยสนับสนุนอันดับความน่าเชื่อถือของประเทศ
ทั้งนี้ S&P จะติดตามการเติบโตทางเศรษฐกิจของประเทศที่เป็นรูปธรรม รวมถึงเสถียรภาพทางการเมืองที่อาจส่งผลกระทบต่อประสิทธิภาพการดําเนินนโยบายทางเศรษฐกิจและสังคมของประเทศในระยะปานกลาง
"การคงอันดับความน่าเชื่อถือของประเทศไทยและการคาดการณ์การเติบโตเศรษฐกิจไทยของ S&P สะท้อนว่า การบริหารงานและมาตรการของรัฐภายใต้การกํากับของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินมาถูกทาง ช่วยสนับสนุนการฟื้นตัวเศรษฐกิจ สร้างความเชื่อมั่นให้กับผู้ประกอบการ และนักลงทุนทั้งในและต่างประเทศว่า เศรษฐกิจไทยปรับตัวดีขึ้นต่อเนื่องด้วย" นายธนกร กล่าว
............................................
รัฐบาลไทย-ข่าวทำเนียบรัฐบาล-“กรุงไทย” จัดเต็มโปรโมชั่นสุดปังงาน Thailand Smart Money ระยอง ตอบทุกโจทย์ทางการเงินภายใต้แนวคิด “ติดปีกไทย สู่ความยั่งยืน”
วันศุกร์ที่ 24 มิถุนายน 2565
“กรุงไทย” จัดเต็มโปรโมชั่นสุดปังงาน Thailand Smart Money ระยอง ตอบทุกโจทย์ทางการเงินภายใต้แนวคิด “ติดปีกไทย สู่ความยั่งยืน”
ธนาคารกรุงไทยเชิญพบกับที่สุดของข้อเสนอทางการเงิน ในงาน Thailand Smart Money ระยอง ครั้งที่ 5 ณ ลานโปรโมชั่น ชั้น 1 เซ็นทรัลพลาซา ระยอง ระหว่างวันที่ 24 - 26 มิถุนายน 2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais”
ธนาคารกรุงไทยเชิญพบกับที่สุดของข้อเสนอทางการเงิน ในงาน Thailand Smart Money ระยอง ครั้งที่ 5 ณ ลานโปรโมชั่น ชั้น 1 เซ็นทรัลพลาซา ระยอง ระหว่างวันที่ 24 - 26 มิถุนายน 2565 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม มุ่งสร้างสมการสู่ความมั่งคั่งอย่างยั่งยืน ตามพันธกิจหลักที่มุ่งสู่การเป็นธนาคารเพื่อความยั่งยืน พร้อมขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ํา ให้สังคมเดินหน้าไปพร้อมกัน โดยไม่ทิ้งใครไว้ข้างหลัง
สําหรับบริการทางการเงินและโปรโมชันพิเศษภายในงานครอบคลุมทั้งสินเชื่อรายย่อย สินเชื่อ SME ได้แก่ ติดปีกให้ธุรกิจใน EEC ด้วยสินเชื่อธุรกิจ ดอกเบี้ยเริ่มต้นที่ 2% ต่อปี ด้วยดิจิทัลโซลูชันเต็มรูปแบบ รับง่าย-จ่ายสะดวก เรทอัตราแลกเปลี่ยนพิเศษ ด้วยโลจิสติกส์โซลูชัน ชําระค่าภาษีอากร ค่าธรรมเนียม และรายได้อื่นๆที่เกี่ยวกับการนําเข้า – ส่งออกได้ง่ายกว่าเดิม
กรุงไทย ในฐานะธนาคารพาณิชย์ชั้นนําของประเทศ และเป็นพลังสําคัญในการร่วมสร้างคุณภาพชีวิตที่ดีขึ้นให้กับสังคมไทย ได้สนับสนุนผู้ประกอบการเอสเอ็มอีทุกกลุ่มทุกขนาด ด้วยมาตรการ สินเชื่อ Krungthai SME Smart Shop ร้านเล็กก็กู้ได้แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี สินเชื่ออเนกประสงค์สําหรับผู้รับบํานาญ บําเหน็จรายเดือน และผู้รับบําเหน็จพิเศษรายเดือน อนุมัติไวใน 1 วัน ไม่จํากัดอายุผู้กู้ ระยะเวลากู้สูงสุด 30 ปี อัตราดอกเบี้ย 3.50% ต่อปี สินเชื่อที่อยู่อาศัยสําหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียมการประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นานถึง 30 ปี พิเศษ สมัครบัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
นอกจากนี้ ภายในงานรับชุดตรวจโควิด Antigen Test Kit (ATK) ฟรี ผ่านแอปพลิเคชัน “เป๋าตัง” และสิทธิพิเศษเมื่อ ซื้อประกันภัยกรุงไทยสุขภาพสุขใจ ของบมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย ของ บมจ.ทิพยประกันภัย เบี้ยประกันภัยตั้งแต่ 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี SWENSEN’S E-CARD มูลค่า 100 บาท หรือ Tops E-Voucher มูลค่า 100 บาท และเมื่อลงทุนตั้งแต่ 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกํานัล Starbucks มูลค่า 200 บาท
รัฐบาลไทย-ข่าวทำเนียบรัฐบาล-สธ.ประกาศ 5 มาตรการควบคุมโรคโควิด 19 เสนอ ศบค.จำกัดการเดินทาง-ปิดสถานที่เสี่ยง
วันพฤหัสบดีที่ 8 กรกฎาคม 2564
สธ.ประกาศ 5 มาตรการควบคุมโรคโควิด 19 เสนอ ศบค.จํากัดการเดินทาง-ปิดสถานที่เสี่ยง
กระทรวงสาธารณสุขประกาศ 5 มาตรการควบคุมการแพร่ระบาดโรคโควิด 19 ที่มีแนวโน้มสูงขึ้น และเสนอ ศบค.จํากัดการเดินทาง ปิดสถานที่เสี่ยง 14 วันในพื้นที่เสี่ยงและพื้นที่กันชน
กระทรวงสาธารณสุขประกาศ 5 มาตรการควบคุมการแพร่ระบาดโรคโควิด 19 ที่มีแนวโน้มสูงขึ้น และเสนอ ศบค.จํากัดการเดินทาง ปิดสถานที่เสี่ยง 14 วันในพื้นที่เสี่ยงและพื้นที่กันชน
วันนี้ (8 กรกฎาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข แถลงมาตรการควบคุมสถานการณ์โรคโควิด 19 ว่า วันนี้ประเทศไทยมีการติดเชื้อโควิด 19 สูงถึง 7 พันราย เสียชีวิต 75 รายส่วนใหญ่อยู่ใน กทม.และปริมณฑล มีประชาชนยังคงรอรับการตรวจหาเชื้อจํานวนมาก มีการใช้เตียงรักษา ในทุกระดับอาการมากขึ้น บุคลากรทางการแพทย์มีความเหนื่อยล้า กระทรวงสาธารณสุขจึงประกาศมาตรการ เพื่อควบคุมสถานการณ์การระบาด 5 มาตรการ ดังนี้ 1.การตรวจหาเชื้อตามปกติใช้วิธี RT-PCR ซึ่งต้องใช้บุคลากรทางการแพทย์เก็บตัวอย่าง และเมื่อมีการตรวจมากทําให้รอผลตรวจนานข้ามวัน จึงให้ใช้ Rapid Antigen Test หรือชุดทดสอบแบบรวดเร็ว โดยสถานพยาบาลดําเนินการได้ทันทีเมื่อมีความพร้อม และจะวางระบบรองรับเรื่องการตรวจด้วยตัวเองที่บ้านต่อไป
2.การดําเนินการแยกกักที่บ้านและชุมชน (Home Isolation & Community Isolation) ในผู้ป่วยโควิดกลุ่มไม่มีอาการหรือมีอาการเล็กน้อย จัดระบบสาธารณสุขดูแลติดตามให้เครื่องมือในการตรวจวัดไข้ วัดออกซิเจนในเลือด หากอาการมากขึ้นหรือมีความเสี่ยงจะรับมาดูแลในโรงพยาบาล และร่วมกับ สปสช.ปรับเกณฑ์ เรื่อง Home Isolation นอกจากนี้ ผู้ป่วยที่รักษาในโรงพยาบาลครบ 10 วันให้กลับมา Home Isolation ต่อจนครบ 14 วัน เพื่อลดปริมาณการใช้เตียง ให้คนที่มีความเสี่ยงหรือจําเป็นเข้าสู่โรงพยาบาลได้ต่อไป
3.มาตรการส่วนบุคคล โดยให้Bubble and Seal ตัวเอง แยกรับประทานอาหารที่บ้านและที่ทํางาน เนื่องจากส่วนใหญ่ติดเชื้อจากที่บ้านและที่ทํางาน และเน้นการทํางานที่บ้าน (Work From Home) เพื่อลดการแพร่กระจายเชื้อต่อไป 4.จะเร่งฉีดวัคซีนกลุ่มเสี่ยงผู้สูงอายุ 60 ปีขึ้นไปและ 7 กลุ่มโรคเรื้อรัง เพื่อลดการป่วยรุนแรงและเสียชีวิต โดยจะฉีดวัคซีนให้ได้ไม่น้อยกว่า 80% ใน 2 กลุ่มนี้ เน้นพื้นที่เสี่ยงใน กทม.และปริมณฑล จะเร่งฉีดให้ได้มากกว่า 1 ล้านโดสต่อสัปดาห์ ภายใน 1-2 สัปดาห์
และ 5.กระทรวงสาธารณสุขได้เสนอ ศบค.เพื่อยกระดับมาตรการทางสังคม ในการจํากัดห้ามเดินทางข้ามจังหวัด และปิดสถานที่เสี่ยงสถานที่รวมกลุ่มโดยไม่จําเป็น ยกเว้นตลาด ซูเปอร์มาร์เก็ต ที่จําเป็นต่อการดํารงชีวิต ออกจากบ้านเท่าที่จําเป็น เช่น ไปซื้ออาหาร เดินทางไปโรงพยาบาล หรือไปฉีดวัคซีน เป็นต้น โดยมาตรการนี้จะดําเนินการในพื้นที่เสี่ยงและพื้นที่กันชนอย่างน้อย 14 วัน เพื่อลดการระบาดใน กทม.และปริมณฑล ซึ่งจะเสนอ ศบค.เพื่อพิจารณามาตรการต่อไป
*********************************** 8 กรกฎาคม 2564
รัฐบาลไทย-ข่าวทำเนียบรัฐบาล-กบข. มองเศรษฐกิจจีนชะลอตัวระยะสั้น มั่นใจระยะยาวยังคงแข็งแกร่ง
วันพุธที่ 8 กันยายน 2564
กบข. มองเศรษฐกิจจีนชะลอตัวระยะสั้น มั่นใจระยะยาวยังคงแข็งแกร่ง
กบข. มองเศรษฐกิจจีนชะลอตัวระยะสั้นจากผลกระทบโควิดและมาตรการภาครัฐ มั่นใจแข็งแกร่งในระยะยาวจากการปรับโครงสร้างเศรษฐกิจเพื่อความยั่งยืน
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า การขยายตัวทางเศรษฐกิจของจีนเริ่มส่งสัญญาณชะลอตัวต่อเนื่อง ซึ่งเป็นการสะท้อนจากผลกระทบของ หลายสาเหตุสําคัญ ได้แก่ 1) มาตรการล็อกดาวน์ครั้งใหม่ ภายหลังจากพบการแพร่ระบาดของเชื้อไวรัสโควิด-19 สายพันธุ์เดลต้าในประเทศ 2) การบริโภคภาคเอกชนและครัวเรือนแข็งแกร่งน้อยกว่าหลายปีก่อนหน้า โดยเฉพาะแนวโน้มเศรษฐกิจหลังจากเกิดความกังวล China hard landing ในปี 2558 3) นโยบายลดปริมาณหนี้ (Deleveraging) และ 4) การจัดระเบียบและนโยบายการควบคุมของภาครัฐ (Regulatory Crackdown) ต่อบริษัทเทคโนโลยีขนาดใหญ่ในหลายภาคอุตสาหกรรม อาทิ ธุรกิจการเงิน ธุรกิจ e-commerce ธุรกิจการศึกษา และธุรกิจเกมออนไลน์ เป็นต้น
อย่างไรก็ตาม ธนาคารกลางจีน (PBoC) เริ่มผ่อนคลายนโยบายการเงินอีกครั้ง เพื่อเสริมสภาพคล่องในระบบเศรษฐกิจ โดยปรับลดอัตราส่วนสํารองขั้นต่ําในการดํารงสินทรัพย์สภาพคล่องของธนาคาร (Reserve Requirement Ratio หรือ RRR) ลง 0.5% ส่งผลให้มีเม็ดเงินอัดฉีดเข้าสู่ระบบการเงินประมาณ 1 ล้านล้านหยวน หรือประมาณ 150,000 ล้านดอลลาร์สหรัฐฯ ซึ่งเป็นการรับมือต่อภาวะเศรษฐกิจที่ชะลอตัวลงได้อย่างทันท่วงที ในขณะที่สถานการณ์ผู้ติดเชื้อโควิด-19 ในจีนเริ่มปรับลดลงอย่างมีนัยสําคัญ ทําให้คาดว่ารัฐบาลจีนอาจจะทยอยปรับลดความเข้มงวดมาตรการล็อกดาวน์ในระยะถัดไป รวมทั้งคาดว่ารัฐบาลจีนอาจจะออกมาตรการทางการคลังระยะยาว เช่น โครงสร้างพื้นฐาน เพิ่มเติม รวมถึงอาจปรับลดอัตราดอกเบี้ยนโยบาย (Medium-Term Lending Facility : MLF) ตามด้วยอัตราดอกเบี้ยเงินกู้ (Loan Prime Rate : LPR) ทั้งอายุระยะสั้นและกลาง เพื่อให้สอดคล้องกับการปรับลด RRR ในลําดับถัดไป
สําหรับมุมมองการลงทุน กบข. มองว่า เศรษฐกิจจีนชะลอตัวในระยะสั้น แต่ระยะยาวยังคงเติบโตแข็งแกร่งจากนโยบายของภาครัฐที่มุ่งสร้างความเติบโตทางเศรษฐกิจอย่างยั่งยืน โดยมีการลดความเสี่ยงด้านสินเชื่อในระดับมหภาคให้อยู่ในระดับที่ยั่งยืน ลดการผูกขาดในการทําธุรกิจของบริษัทรายใหญ่ เพิ่มการแข่งขันอย่างเป็นธรรม ลดความไม่เท่าเทียม เพิ่มความเข้มงวดต่อความปลอดภัยของข้อมูลผู้บริโภค ตลอดจนเพิ่มการเติบโตอย่างมีส่วนร่วม (Inclusive Growth) และ มีความมั่นคงร่วมกัน (Common Prosperity)
รัฐบาลไทย-ข่าวทำเนียบรัฐบาล-รมว.สุชาติ รับลูกนายกฯ ยกระดับหน่วยงานเฝ้าฟังข่าวสารเดิม เป็น ศูนย์ต่อต้านข่าวปลอม (Anti – Fake News Center) กระทรวงแรงงาน
วันจันทร์ที่ 21 มิถุนายน 2564
รมว.สุชาติ รับลูกนายกฯ ยกระดับหน่วยงานเฝ้าฟังข่าวสารเดิม เป็น ศูนย์ต่อต้านข่าวปลอม (Anti – Fake News Center) กระทรวงแรงงาน
รัฐมนตรีว่าการกระทรวงแรงงาน รับลูกนายกรัฐมนตรี ยกระดับหน่วยงานเฝ้าฟังข่าวสารประจําศูนย์อํานวยการแรงงานแห่งชาติ อาคารกระทรวงแรงงาน ชั้น 5 เป็น“ศูนย์ต่อต้านข่าวปลอม (Anti – Fake News Center) กระทรวงแรงงาน”เพื่อชี้แจงข่าวสารที่บิดเบือนไปจากข้อเท็จจริง
เมื่อวันที่ 21 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนในการรับรู้ข้อมูลข่าวสารที่เผยแพร่ในหลายช่องทาง ซึ่งสร้างความเข้าใจที่คลาดเคลื่อนให้ประชาชน โดยเฉพาะอย่างยิ่งในช่วงสถานการณ์การแพร่ระบาดของโรคโควิด-19 โดยที่ผ่านมาพบว่า มีผู้มีเจตนาไม่หวังดีเผยแพร่ข้อมูลข่าวสารอันเป็นเท็จ หรือที่คลาดเคลื่อนจากความเป็นจริงผ่านสื่อออนไลน์เป็นจํานวนมาก ทําให้ประชาชนผู้ติดตามข่าวสารเกิดความเข้าใจผิด เกิดความสับสน จึงได้สั่งการให้ทุกส่วนราชการช่วยกันตรวจสอบข่าวปลอมที่เกี่ยวข้องกับหน่วยงานของตนเอง สกัดกั้นข่าวปลอม เร่งชี้แจงให้ข้อมูลที่ถูกต้องให้ประชาชนได้รับทราบอย่างรวดเร็ว โดยให้จัดตั้งศูนย์ต่อต้านข่าวปลอม (Anti – Fake News Center) ประจํากระทรวง เพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที ขณะเดียวกันแต่ละหน่วยงานราชการก็จะดําเนินการทางกฎหมายกับบุคคลที่จงใจเผยแพร่ข่าวบิดเบือนหรือข้อมูลเท็จสร้างความตื่นตระหนกแก่สังคมอย่างเด็ดขาด โดยไม่ต้องรอให้กระทรวงดิจิทัลเพื่อเศรษฐกิจและสังคมดําเนินการแต่ฝ่ายเดียว
นายสุชาติกล่าวว่า การดําเนินงานต่อต้านข่าวปลอมของกระทรวงแรงงานที่ผ่านมากระทรวงได้มีหน่วยงานเฝ้าฟังข่าวสารประจําศูนย์อํานวยการแรงงานแห่งชาติ ซึ่งตั้งอยู่ชั้น 5 อาคารกระทรวงแรงงาน โดยจะทําหน้าที่ในการตรวจสอบข่าวจากสื่อต่าง ๆ รวมทั้งสื่อสังคมออนไลน์ เป็นประจําทุกวัน และจะรายงานข่าวสารด้านแรงงานทั้งหมดในกลุ่มไลน์ “ข่าวรอบวัน” ซึ่งเจ้าหน้าที่ด้านประชาสัมพันธ์ของทุกส่วนราชการในสังกัดกระทรวงแรงงาน จะทําหน้าที่ตรวจสอบข้อมูลในรายละเอียดข่าวว่ามีการนําเสนอข้อมูลที่ผิด/บิดเบือนหรือไม่ อย่างไร หากตรวจสอบพบข่าวปลอมหรือข่าวที่มีข้อมูลผิด/บิดเบือน หน่วยงานนั้นๆ จะดําเนินการชี้แจงโดยจะมีหนังสือแจ้งเป็นทางการไปยังบรรณาธิการข่าว เพื่อชี้แจงข้อมูลที่ถูกต้อง และขอความอนุเคราะห์ให้แก้ไขข้อมูลหรือนําเสนอข่าวใหม่อีกครั้ง รวมทั้งจัดทํา press release หรือแถลงข่าว เพื่อชี้แจงข้อมูลที่ถูกต้องกับสื่อมวลชนและเผยแพร่ในช่องทางต่าง ๆ ต่อสาธารณชนให้รับทราบข้อมูลที่ถูกต้องต่อไป ทั้งนี้ กระทรวงแรงงานโดยกรมการจัดหางาน และกรมพัฒนาฝีมือแรงงาน ยังเป็นหน่วยงานติด 10 อันดับแรกในการให้ความร่วมมือชี้แจงข่าวเฟกนิวส์ตอบกลับกระทรวงดีอีเอสอย่างรวดเร็ว
“ตามที่ท่านนายกรัฐมนตรี มีบัญชาให้จัดตั้งศูนย์ต่อต้านข่าวปลอมประจํากระทรวงขึ้น ผมจึงได้สั่งการให้กระทรวงแรงงานยกระดับหน่วยงานเฝ้าฟังข่าวสารประจําศูนย์อํานวยการแรงงานแห่งชาติ อาคารกระทรวงแรงงาน ชั้น 5 เป็น“ศูนย์ต่อต้านข่าวปลอม (Anti – Fake News Center) กระทรวงแรงงานในทันที”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ พร้อมผลักดันไทยเป็นศูนย์กลางสุขภาพนานาชาติด้านทันตกรรม (Dental Hub) พร้อมดึงดูดนักท่องเที่ยวและเพิ่มมูลค่าทางเศรษฐกิจให้กับประเทศ
วันอาทิตย์ที่ 12 มิถุนายน 2565
​โฆษกรัฐบาลเผย นายกฯ พร้อมผลักดันไทยเป็นศูนย์กลางสุขภาพนานาชาติด้านทันตกรรม (Dental Hub) พร้อมดึงดูดนักท่องเที่ยวและเพิ่มมูลค่าทางเศรษฐกิจให้กับประเทศ
​โฆษกรัฐบาลเผย นายกฯ พร้อมผลักดันไทยเป็นศูนย์กลางสุขภาพนานาชาติด้านทันตกรรม (Dental Hub) พร้อมดึงดูดนักท่องเที่ยวและเพิ่มมูลค่าทางเศรษฐกิจให้กับประเทศ
วันนี้ (12 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องร่วมผลักดันประเทศให้เป็นศูนย์กลางสุขภาพนานาชาติด้านทันตกรรม (Dental Hub) โดยกรมสนับสนุนบริการสุขภาพ กระทรวงสาธารณสุข รับลูกเดินหน้า โดยจะใช้จังหวัดภูเก็ตเป็นพื้นที่นําร่อง เชื่อมั่นสามารถดึงดูดนักท่องเที่ยวได้ทั้งชาวไทยและชาวต่างชาติ รวมทั้งสร้างมูลค่าเพิ่มทางเศรษฐกิจให้กับประเทศได้อย่างมีประสิทธิภาพ
โฆษกประจําสํานักนายกรัฐมนตรี กล่าวว่าตามที่นายกรัฐมนตรีสั่งการเร่งรัดให้ด้านนโยบายการกระตุ้นเศรษฐกิจเพื่อสร้างรายได้จากการพัฒนาประเทศให้เป็นศูนย์กลางสุขภาพนานาชาติ ยกระดับเป็นศูนย์กลางสุขภาพนานาชาติด้านทันตกรรม (Dental Hub) อย่างเต็มรูปแบบ กําหนดวางแนวทางให้นําบริการทันตกรรมที่มีศักยภาพสูงของไทยมาเป็นจุดดึงดูดนักท่องเที่ยว และได้กําหนดพื้นที่นําร่องคลินิกทันตกรรมในจังหวัดภูเก็ต ซึ่งเชื่อว่าจะสามารถดึงดูดนักท่องเที่ยวที่ชื่นชอบการรับบริการด้านสุขภาพในโอกาสเดียวกับมาท่องเที่ยวจากทั่วโลกมารับบริการจาก Dental Hub ของไทยได้ ทั้งนี้ อุตสาหกรรมการแพทย์เป็นหนึ่งในอุตสาหกรรมเป้าหมายที่ช่วยขับเคลื่อนเศรษฐกิจไทย ซึ่งนอกจากจะช่วยดึงเม็ดเงินเข้าสู่ประเทศแล้ว ยังเพิ่มการจ้างงาน และเชื่อมโยงไปยังธุรกิจที่เกี่ยวข้อง
ทั้งนี้ การเป็นศูนย์กลางบริการทางการแพทย์ และศูนย์กลางยาและผลิตภัณฑ์สุขภาพ เป็น 1 ใน 5 กลุ่มอุตสาหกรรมใหม่ของไทยที่มีศักยภาพ (New S-curve) ได้แก่ 1. กลุ่มหุ่นยนต์เพื่ออุตสาหกรรม 2. อุตสาหกรรมการบิน 3. อุตสาหกรรมเชื้อเพลิงชีวภาพและเคมีชีวภาพ 4. อุตสาหกรรมดิจิตอล และ 5. อุตสาหกรรมการแพทย์ครบวงจร นอกจากนี้สถานพยาบาลของไทยยังได้รับการยอมรับจากนานาประเทศในด้านการบริการ ด้านคุณภาพมาตรฐานเทคโนโลยีที่ทันสมัย มีความพร้อมที่จะพัฒนาและยกระดับ รวมทั้งมีแนวโน้มเติบโตโดดเด่นและเป็นเทรนด์ที่จะสนับสนุนการเติบโตของอุตสาหกรรมการแพทย์ของโลกในอนาคต
โดยแนวทาง Dental Hub จะเน้นรูปแบบบริการทันตกรรมเพื่อความงาม ที่กําหนดอัตราค่าบริการเป็นราคาเดียว (One Price Policy) ผ่านการพัฒนาแอปพลิเคชันหรือแพลตฟอร์มกลางในการเชื่อมโยงฐานข้อมูลร่วมกัน อีกทั้งในโอกาสเดียวกัน จะมีการพัฒนาศูนย์ล่ามและระบบไกล่เกลี่ย ข้อพิพาท รวมถึง จัดทําระบบ Payment Mechanism และพัฒนาระบบอํานวยความสะดวกด้านการตรวจตราชาวต่างชาติ โดยคาดว่าจะเปิดให้คลินิกทันตกรรมที่สนใจสมัครเข้าร่วมโครงการได้ในช่วงไตรมาสที่ 3-4 ของปี 2565 นี้
“นายกรัฐมนตรีเน้นย้ําการเร่งขับเคลื่อนการพัฒนาการท่องเที่ยวเชิงสุขภาพ เชื่อมั่นว่าจะเป็นอีกหนึ่งโอกาสในการพัฒนาการท่องเที่ยว และเศรษฐกิจไทย โดยใช้การแพทย์ที่ไทยมีศักยภาพ พร้อมขอความร่วมมือจากทุกภาคส่วนที่เกี่ยวข้อง ร่วมดําเนินการกําหนดแนวทาง ความคิดความเห็นที่เป็นประโยชน์ ร่วมพัฒนาต่อยอดความรู้ความเชี่ยวชาญ การลงทุนอย่างบูรณาการ และเป็นไปในทิศทางเดียวกัน เพื่อเป็นประโยชน์ต่อการพัฒนา และฟื้นฟูเศรษฐกิจ และสังคมต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-บขส. เปิดเดินรถเส้นทางกรุงเทพฯ - หล่มสัก ได้ตามปกติ
วันจันทร์ที่ 27 กันยายน 2564
บขส. เปิดเดินรถเส้นทางกรุงเทพฯ - หล่มสัก ได้ตามปกติ
ส่วนเส้นทางกรุงเทพฯ - คลองลาน หยุดวิ่งชั่วคราว จนกว่าระดับน้ําจะลดลง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า วันนี้ (27 กันยายน 2564) บขส. ได้เปิดให้บริการเดินรถเส้นทางกรุงเทพฯ - หล่มสัก (เที่ยวไป - กลับ) จํานวน 4 เที่ยว ตามปกติแล้ว และล่าสุด บขส. ต้องหยุดเดินรถในเส้นทางกรุงเทพฯ - คลองลาน ชั่วคราว เนื่องจากเส้นทางดังกล่าวได้รับผลกระทบจากระดับน้ําที่ท่วมสูง รถโดยสารไม่สามารถวิ่งให้บริการได้ ทั้งนี้สถานีเดินรถสุโขทัยรายงานว่า ระดับน้ําในจังหวัดสุโขทัยและเส้นทางเข้า - ออกสถานีขนส่งมีน้ําท่วมสูง รถโดยสารไม่สามารถเข้าใช้สถานีขนส่งได้ จึงให้รถโดยสารสายอุตรดิตถ์ สาย 100 ใช้เส้นทางนครสวรรค์ - พิษณุโลก - บ้านกงไกรลาศ - สุโขทัย แทน และให้รับ - ส่งผู้โดยสารที่บริเวณปั๊ม ปตท. ใกล้แยกบางแก้ว (แยกโตโยต้า) เป็นการชั่วคราว จนกว่าระดับน้ําจะลดลงเป็นปกติ ซึ่งหากมีการเปลี่ยนแปลงจะแจ้งให้ทราบต่อไป สถานการณ์ล่าสุดของสถานีเดินรถชัยภูมิ เมื่อเวลา 12.00 น. ได้รายงานสถานการณ์น้ําท่วมเส้นทางเดินรถโดยสาร สายที่ 5 และสายที่ 29 ช่วงบ้านค่าย - กุดละลม ช่วงโค้งโรงปูน ระยะทาง 4 กม. มีระดับน้ําเพิ่มขึ้นสูงประมาณ 60 - 70 ซม. รถโดยสารขนาดเล็กยังไม่สามารถผ่านได้ ทางสถานีจึงให้รถ บขส. สาย 5 และสาย 29 ที่ออกรับ - ส่งผู้โดยสารนํารถใช้เส้นทางเลี่ยงถนนมิตรภาพ เข้าแยกสีดา - บัวใหญ่ - ชัยภูมิ แทน โดยมีระยะทางเพิ่มขึ้น 80 กม.
อย่างไรก็ดีได้กําชับไปยังทุกฝ่าย โดยเฉพาะนายสถานีเดินรถในส่วนภูมิภาคให้เฝ้าระวังสถานการณ์น้ําท่วมอย่างใกล้ชิดตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานที่เกี่ยวข้องเตรียมความพร้อมในการป้องกัน พร้อมทั้งเฝ้าระวังตลอด 24 ชั่วโมง รวมทั้งได้กําชับให้พนักงานขับรถ เพิ่มความระมัดระวังในการขับขี่ และเช็คสภาพความพร้อมของรถโดยสารก่อนออกเดินทาง หากพบเส้นทางใดมีน้ําท่วมไม่สามารถสัญจรได้ให้แจ้งผู้บังคับบัญชาทันที สอบถามข้อมูลการเดินทางเพิ่มเติมโทร. Call Center1490 เรียก บขส. ตลอด 24 ชั่วโมง
กรรมการผู้จัดการใหญ่ กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และได้จัดการเดินรถตามประกาศของ ศบค. และกรมการขนส่งทางบก เช่น จัดที่นั่งรองรับผู้โดยสารไม่เกินร้อยละ 75 ของจํานวนที่นั่งทั้งหมด ห้ามรับประทานอาหารบนรถ ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อย่างเคร่งครัด และต้องสแกนแอปพลิเคชันไทยชนะหรือหมอชนะ ก่อนและหลังใช้บริการ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด
รัฐบาลไทย-ข่าวทำเนียบรัฐบาล-“อนุชา” ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าภายในปีนี้ต้องมีสลากในระบบ ไม่ต่ำกว่า 10 ล้านใบ หวังขับเคลื่อนสู่ระบบเศรษฐกิจดิจิทัล รองรับสังคมไร้เงินสด
วันอังคารที่ 21 มิถุนายน 2565
“อนุชา” ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าภายในปีนี้ต้องมีสลากในระบบ ไม่ต่ํากว่า 10 ล้านใบ หวังขับเคลื่อนสู่ระบบเศรษฐกิจดิจิทัล รองรับสังคมไร้เงินสด
“อนุชา” ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าภายในปีนี้ต้องมีสลากในระบบ ไม่ต่ํากว่า 10 ล้านใบ หวังขับเคลื่อนสู่ระบบเศรษฐกิจดิจิทัล รองรับสังคมไร้เงินสด ตามนโยบายนายกรัฐมนตรี
วันนี้ (21 มิ.ย.65) นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา ยืนยันว่า การจําหน่ายสลาก 2 งวดที่ผ่านมา ประสบความสําเร็จอย่างมากในการแก้ไขปัญหา สลากเกินราคา ทําให้เห็นว่า สลากราคา 80 บาทมีอยู่จริง ประชาชนให้ความสนใจสนับสนุนระบบของการขายสลากดิจิทัล ผ่านแอป "เป๋าตัง" เพราะเชื่อมั่นในระบบและความปลอดภัยเทคโนโลยีสนเทศ เนื่องจากเป็นการดําเนินการโดยหน่วยงานรัฐ ประกอบกับซื้อสลากเลขที่ตนเองต้องการได้ในราคา 80 บาท และมีระบบการแจ้งเตือนเมื่อถูกรางวัล ในส่วนของการขึ้นเงินรางวัลงวดที่ผ่านมาก็สะดวก ง่าย ไม่ยุ่งยาก ถือเป็นการตอกย้ําถึงความพร้อมในการดําเนินการ ตอบโจทก์ ความต้องการของประชาชน
นายอนุชาฯ ย้ํา การจําหน่ายสลากดิจิทัล ผ่านแอป “เป๋าตัง” นอกจากจะบรรเทาความรุนแรงของปัญหาสลากเกินราคาที่เรื้อรังมานาน ยังตอบสนองนโยบายของรัฐบาล ที่ให้ความสําคัญต่อการเข้าสู่ระบบเศรษฐกิจดิจิทัล ด้วยการปรับปรุงระบบบริการต่าง ๆ บนแพลตฟอร์มดิจิทัล เพื่อยกระดับคุณภาพชีวิตของประชาชนให้ดียิ่งขึ้นควบคู่กับความพร้อมของสังคมไร้เงินสด ที่จะนําไปสู่การยกระดับการแข่งขันในด้านสังคมเศรษฐกิจดิจิทัลของประเทศ โครงการสลากดิจิทัล ที่จําหน่ายสลากผ่านแอป “เป๋าตัง” ซึ่งถือว่าเป็น "ซุปเปอร์แอป" ของรัฐบาล ถือว่าเป็นก้าว ที่สําคัญของการเข้าสู่สังคมไร้เงินสด นอกเหนือจากอีกหลายโครงการที่รัฐบาลได้พัฒนาแพลตฟอร์มต่าง ๆ จนประสบผลสําเร็จ
สําหรับมาตรการต่างๆ ในการแก้ไขปัญหาสลากเกินราคา นอกเหนือจากโครงการจําหน่ายสลากผ่านแพลตฟอร์มหรือสลากดิจิทัลแล้ว ยังมีความคืบหน้าในส่วนของโครงการจุดจําหน่าย "สลาก80" ซึ่งในงวด 16 กรกฎาคมนี้ จะมีทั้งหมด 677จุด ทั่วประเทศ และโครงการรับสมัครผู้ซื้อ-จองล่วงหน้าสลากฯ ที่มีผู้สมัครเข้ามาจํานวนมากนั้น ขณะนี้ได้ ได้คัดกรองและตรวจคุณสมบัติใกล้แล้วเสร็จ คาดว่าจะดําเนินการคัดเลือกได้ภายในเดือนกรกฎาคมนี้ ในส่วนของเพิ่มปริมาณสลากฯ นายอนุชาฯ ระบุว่า จะมีการเพิ่มจํานวนสลากเข้าในระบบแน่นอน โดยจะเริ่มเพิ่มจํานวนสลาก ตั้งแต่วันที่ 17 กรกฎาคม 2565 เป็นต้นไป ส่วนจะเพิ่มจํานวนเท่าใดนั้น คณะกรรมการสลากกินแบ่งรัฐบาลจะมีการพิจารณาในการประชุมพรุ่งนี้ (23 มิถุนายน 2565) ตั้งเป้าภายในปีนี้ จํานวนสลากดิจิทัลในแอป "เป๋าตัง" ไม่น้อยกว่า 10 ล้านใบ
--------------------------------------------
รัฐบาลไทย-ข่าวทำเนียบรัฐบาล-ธอส. คว้าที่ 1 ผลประเมินการดำเนินงานรัฐวิสาหกิจปี 64 ด้วยคะแนน 4.8697
วันพฤหัสบดีที่ 2 มิถุนายน 2565
ธอส. คว้าที่ 1 ผลประเมินการดําเนินงานรัฐวิสาหกิจปี 64 ด้วยคะแนน 4.8697
ธนาคารอาคารสงเคราะห์ คว้าคะแนนประเมินผลการดําเนินงานรัฐวิสาหกิจปี 2564 ด้วยคะแนน 4.8697 สูงสุดในทุกสาขาของรัฐวิสาหกิจทั้ง 51 แห่ง ตามที่สํานักงานคณะกรรมการนโยบายรัฐวิสาหกิจ (สคร.) ประกาศผลคะแนนประเมินผลเมื่อวันที่ 1 มิถุนายน 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า สํานักงานคณะกรรมการนโยบายรัฐวิสาหกิจ (สคร.) ได้ประกาศคะแนนประเมินผลการดําเนินงานรัฐวิสาหกิจ ปี 2564 ตามระบบประเมินผลรัฐวิสาหกิจ State Enterprise Assessment Model : SE-AM ทาง www.sepo.go.th ปรากฏว่า ธอส. ได้รับคะแนนสูงสุดอันดับ 1 จากการประเมินผลการดําเนินงานรัฐวิสาหกิจปี 2564 ด้วยคะแนน 4.8697 สูงสุดในทุกสาขาของรัฐวิสาหกิจทั้ง 51 แห่ง โดยพิจารณาจากผลการดําเนินงาน 3 ด้านหลัก ได้แก่ 1.การดําเนินงานตามนโยบายหรือยุทธศาสตร์ 2.ผลการดําเนินงานของรัฐวิสาหกิจ 3.การบริหารจัดการองค์กรทั้ง 8 ด้าน (Core Business Enablers) ซึ่งธนาคารได้การยกระดับการบริหารจัดการองค์กรทั้งด้านการกํากับดูแลที่ดีและการนําองค์กร ด้านการวางแผนเชิงยุทธศาสตร์ ด้านการบริหารความเสี่ยงและควบคุมภายใน ด้านการมุ่งเน้นผู้มีส่วนได้ส่วนเสียและลูกค้า ด้านการพัฒนาเทคโนโลยีดิจิทัล ด้านการบริหารทุนมนุษย์ ด้านการจัดการความรู้และนวัตกรรม และด้านตรวจสอบภายใน อยู่ในระดับมาตรฐานสากลตามเกณฑ์การประเมินผลรัฐวิสาหกิจ (State Enterprise Assessment Model : SE-AM) และสามารถแสดงประสิทธิผลอย่างเป็นรูปธรรม อาทิ การบริหารจัดการ เพื่อมุ่งสู่การเป็นองค์กรยั่งยืน การจัดทําแผนยุทธศาสตร์ด้วยตนเอง จัดทําแผนบริหารความเสี่ยงสายงานครบกลุ่มงาน/สายงาน การสร้างฐานข้อมูลผู้มีส่วนได้ส่วนเสีย และจัดทําแผนสร้างความสัมพันธ์ต่อผู้มีส่วนได้ส่วนเสียทั้ง 10 กลุ่ม ได้ครบถ้วน นําเทคโนโลยีดิจิทัลมายกระดับการปฏิบัติงาน (Digital Process) ได้ครบถ้วนตามระบบงานธนาคาร สร้าง Digital DNA ให้บุคลากรพร้อมรับต่อการเปลี่ยนแปลง พัฒนานวัตกรรมกระบวนการทํางาน ผลิตภัณฑ์และบริการ ยกระดับธนาคารสู่ Digital Banking นํา Virtual Audit มาใช้ในการตรวจสอบภายใน
“การที่ ธอส. ได้รับคะแนนผลประเมินผลการดําเนินงานรัฐวิสาหกิจ ประจําปี 2564 สูงที่สุดอันดับ 1 ด้วยคะแนนรวม 4.8697 คะแนน จากการประเมินผลการดําเนินงานรัฐวิสาหกิจทั้ง 51 แห่ง สะท้อนให้เห็นถึงการดําเนินการอย่างมีประสิทธิภาพสูงในการทําให้คนไทยมีบ้านตามพันธกิจของ ธอส. ธนาคารขอขอบคุณลูกค้า ผู้ประกอบการ Stakeholder ทุกภาคส่วน ที่ได้ร่วมกับคณะกรรมการธนาคาร ผู้บริหาร พนักงาน และผู้ปฏิบัติงานของ ธอส. ทุกคน ที่ขับเคลื่อนธนาคารอาคารสงเคราะห์ให้ก้าวไปสู่ Sustainable Bank ควบคู่กับการเป็นธนาคารที่ดีที่สุดสําหรับการมีบ้าน”นายฉัตรชัย กล่าว
รัฐบาลไทย-ข่าวทำเนียบรัฐบาล-ก.แรงงาน ร่วมคณะ‘ลุงป้อม’ลุยแปดริ้ว พบปะอาสาสมัครแรงงาน มอบถุงยังชีพช่วยชาวบ้านประสบภัยโควิด-19
วันพฤหัสบดีที่ 17 มีนาคม 2565
ก.แรงงาน ร่วมคณะ‘ลุงป้อม’ลุยแปดริ้ว พบปะอาสาสมัครแรงงาน มอบถุงยังชีพช่วยชาวบ้านประสบภัยโควิด-19
...
เมื่อวันที่ 17 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ร่วมคณะของ พล.อ.ประวิตร วงษ์สุวรรณ รองนายกรัฐมนตรี ในโอกาสเดินทางไปพบปะพี่น้องประชาชนและมอบถุงยังชีพเพื่อช่วยเหลือผู้ประสบภัยจากสถานการณ์การแพร่ระบาดของโรคโควิด-19 ณ วัดสมานรัตนาราม ตําบลบางแก้ว อําเภอเมือง จังหวัดฉะเชิงเทรา โดยมี พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางสาวบุปผา เรืองสุด รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน หัวหน้าส่วนราชการหน่วยงานในสังกัดกระทรวงแรงงานจังหวัดฉะเชิงเทรา และหน่วยงานที่เกี่ยวข้องเข้าร่วมด้วย โอกาสนี้ พล.อ.ประวิตร ยังได้พบปะพูดคุยให้กําลังใจแก่อาสาสมัครแรงงานจังหวัดฉะเชิงเทราที่มาร่วมต้อนรับด้วย ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
นางธิวัลรัตน์ เปิดเผยว่า รัฐบาลภายใต้การนําของท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยต่อพี่น้องประชาชนและผู้ที่ได้รับผลกระทบจากสถานการณ์การแพร่ระบาดของโรคโควิด-19ในวันนี้ตนและคณะจึงได้รับมอบหมายจากท่านสุชาติ ชมกลิ่น รมว.แรงงาน ให้มาร่วมคณะของท่าน พล.อ.ประวิตร วงษ์สุวรรณ รองนายกรัฐมนตรี ซึ่งท่านได้ฝากความห่วงใยและขอให้เป็นกําลังใจให้พี่น้องผู้ใช้แรงงาน รวมทั้งอาสาสมัครแรงงาน ข้าราชการและเจ้าหน้าที่ทุกคนในพื้นที่ปลอดภัยจากสถานการณ์โควิด-19 รวมทั้งการปฏิบัติตามมาตรการของกระทรวงสาธารณสุขอย่างเคร่งครัด เพื่อให้เราสามารถร่วมกันขับเคลื่อนเศรษฐกิจของประเทศให้ไปได้ด้วยดี และก้าวข้ามสถานการณ์โควิด-19 ครั้งนี้ไปด้วยกันต่อไป
รัฐบาลไทย-ข่าวทำเนียบรัฐบาล-อนุทิน ตรวจเยี่ยมจุดให้บริการรณรงค์ฉีดวัคซีนโควิด 19 เนื่องในวันมหิดล ตั้งเป้าฉีด 1 ล้านโดสทั่วไทย
วันศุกร์ที่ 24 กันยายน 2564
อนุทิน ตรวจเยี่ยมจุดให้บริการรณรงค์ฉีดวัคซีนโควิด 19 เนื่องในวันมหิดล ตั้งเป้าฉีด 1 ล้านโดสทั่วไทย
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตรวจเยี่ยมจุดให้บริการฉีดวัคซีนโควิด 19 เนื่องในวันมหิดล คาดหากเป็นไปตามแผน สิ้นเดือนต.ค. ฉีดได้เกิน 50 ล้านโดส  สิ้นปีฉีดครอบคลุมตามเป้า 70%
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตรวจเยี่ยมจุดให้บริการฉีดวัคซีนโควิด 19เนื่องในวันมหิดล คาดหากเป็นไปตามแผน สิ้นเดือนต.ค. ฉีดได้เกิน 50 ล้านโดส สิ้นปีฉีดครอบคลุมตามเป้า 70% จะช่วยควบคุมสถานการณ์การแพร่ระบาดมีประสิทธิภาพมากยิ่งขึ้น
วันนี้ (24 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการสาธารณสุข พร้อมด้วยคณะผู้บริหารกระทรวงสาธารณสุข ลงพื้นที่ตรวจเยี่ยมจุดให้บริการรณรงค์ฉีดวัคซีนป้องกันโรคโควิด 19 ที่ศูนย์การค้าเซ็นทรัล เวสต์เกต จ.นนทบุรี และสถานีกลางบางซื่อ และให้สัมภาษณ์ว่า เนื่องในวันนี้เป็นวันมหิดลซึ่งเป็นวันที่มีความหมายกับวงการแพทย์และสาธารณสุข เพื่อถวายเป็นพระราชกุศลแด่องค์สมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบัน” ที่ทรงมีคุณูปการอันใหญ่หลวงต่อปวงชนชาวไทยอย่างหาที่สุดมิได้ กระทรวงสาธารณสุขจึงมีเจตนารมณ์รณรงค์ให้ประชาชนทั่วประเทศเข้ารับการฉีดโควิด 19ให้ได้ 1 ล้านโดส โดยจากการลงพื้นที่ศูนย์การค้าเซ็นทรัล เวสต์เกต จ.นนทบุรี มีการระดมทีมบุคลากรทางการแพทย์สังกัดกระทรวงสาธารณสุข พื้นที่อ.บางใหญ่ และอ.บางบัวทอง ร่วมกับภาคีเครือข่ายภาครัฐและเอกชน ให้บริการฉีดวัคซีนแอสตร้าเซนเนก้าเข็ม 2 แก่ประชาชนกลุ่มเป้าหมาย 11,954 คน และฉีดกระตุ้นเข็ม 3 จํานวน 500 คน รวมทั้งสิ้น 12,454 คน ซึ่งในวันนี้เริ่มการรณรงค์ฉีดวัคซีนกระตุ้นเข็ม 3 ให้กับผู้ที่ฉีดวัคซีนชิโนแวคครบ 2 เข็มในเดือนมี.ค.-พ.ค. ซึ่งหลังฉีดวัคซีนเข็ม 2 แล้ว 6 เดือนภูมิคุ้มกันอาจลดลง กระทรวงสาธารณสุขจึงฉีดวัคซีนกระตุ้นเพื่อเสริมภูมิคุ้มกันแก่ประชาชนอย่างต่อเนื่อง
ส่วนศูนย์ฉีดวัคซีนสถานีกลางบางซื่อ ในวันนี้ได้เริ่มให้บริการฉีดเข็มกระตุ้นเป็นวัคซีนแอสตร้าเซนเนก้าแก่ผู้ที่เคยได้รับวัคซีนซิโนแวคเข็ม 1 และ 2 จากศูนย์ฉีดวัคซีนกลางบางซื่อ จํานวน 15,000 คน และจะทยอยฉีดจนครบ 150,000 คน โดยใช้ฐานข้อมูลเดิมในการส่งSMS ให้กลุ่มเป้าหมายดังกล่าว เพื่อนัดหมายวันเวลาฉีดวัคซีนล่วงหน้า
นายอนุทินกล่าวต่อว่า กระทรวงสาธารณสุขได้เริ่มฉีดวัคซีนให้กับประชาชนจนถึงปัจจุบันแล้วกว่า 2 เดือน ขณะนี้ฉีดได้เกินกว่า 47 ล้านโดส หากเป็นไปตามแผนคาดว่าภายในสิ้นเดือนต.ค.นี้จะฉีดได้เกิน 50 ล้านโดส คาดสิ้นปีนี้คนไทยจะได้รับวัคซีนตามเป้าหมายครอบคลุม 70% ซึ่งจะทําให้การควบคุมสถานการณ์การแพร่ระบาดมีประสิทธิภาพมากยิ่งขึ้น เมื่อสามารถควบคุมสถานการณ์ได้จะมีความปลอดภัยระดับหนึ่ง จึงจะเริ่มผ่อนคลายมาตรการต่างๆ เพื่อให้ประชาชนกลับมาใช้ชีวิตให้เป็นปกติมากที่สุดเท่าที่จะทําได้
“กระทรวงสาธารณสุขยืนยันว่าวัคซีนที่ประชาชนทุกคนได้รับมีคุณภาพและปลอดภัย แม้วัคซีนจะไม่ได้ป้องกันการติดเชื้อ 100 % แต่คุณสมบัติที่ดีที่สุดของวัคซีนคือสามารถป้องกันอาการป่วยรุนแรงและลดการเสียชีวิตได้แม้ได้รับวัคซีนแล้วยังต้องคงพฤติกรรม ล้างมือ เว้นระยะห่าง และสวมหน้ากากอนามัย เพื่อให้ทุกคนสามารถกลับมาใช้ชีวิตอย่างเป็นปกติสุขได้โดยเร็ว” นายอนุทินกล่าว
************************************* 24 กันยายน 2564
รัฐบาลไทย-ข่าวทำเนียบรัฐบาล-ปภ. แจ้งเตือน 15 จว. พื้นที่ภาคเหนือ – กลาง – ใต้ รับมือท่วมฉับพลัน – น้ำป่าไหลหลาก ถึง 17 พ.ค. นี้
วันพุธที่ 11 พฤษภาคม 2565
ปภ. แจ้งเตือน 15 จว. พื้นที่ภาคเหนือ – กลาง – ใต้ รับมือท่วมฉับพลัน – น้ําป่าไหลหลาก ถึง 17 พ.ค. นี้
.....
กองอํานวยการป้องกันและบรรเทาสาธารณภัยกลาง (กอปภ.ก.) ติดตามสภาวะอากาศและเฝ้าระวังสถานการณ์อุกทกภัย ภายหลังกรมอุตุนิยมวิทยาแจ้งเตือน พายุไซโคลน “อัสนี” บริเวณชายฝั่งสาธารณรัฐอินเดียตอนกลาง แม้พายุนี้ไม่ส่งผลกระทบโดยตรงต่อประเทศไทย แต่จะส่งผลให้ลมที่พัดปกคลุมประเทศไทยมีกําลังค่อนข้างแรง ทําให้ยังคงมีฝนตกต่อเนื่องและมีฝนตกหนักบางพื้นที่
.
ขณะที่สถานการณ์น้ําจากฝนคาดการณ์ของกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบว่า ปริมาณฝนตกสะสมอาจส่งผลให้เกิดน้ําท่วมฉับพลัน น้ําป่าไหลหลาก รวมทั้งทําให้พื้นที่ที่มีน้ําท่วมขังอยู่เดิมมีแนวโน้มระดับน้ําเพิ่มขึ้น โดยมีพื้นที่เฝ้าระวังระวังสถานการณ์น้ําท่วมฉับพลัน และน้ําป่าไหลหลาก ระหว่างวันที่ 10 - 17 พ.ค. 65 ดังนี้
.
• ภาคเหนือ ได้แก่ แม่ฮ่องสอน เชียงใหม่ ตาก นครสวรรค์ และอุทัยธานี
• ภาคกลาง ได้แก่ เพชรบุรี และประจวบคีรีขันธ์
• ภาคใต้ ได้แก่ ชุมพร สุราษฎร์ธานี นครศรีธรรมราช พัทลุง สงขลา ระนอง พังงา และภูเก็ต
.
ขณะเดียวกัน กอปภ.ก. ได้ประสานแจ้งจังหวัดดังกล่าว และศูนย์ป้องกันและบรรเทาสาธารณภัยเขตในพื้นที่เสี่ยงภัยเตรียมพร้อมเครื่องจักรกลสาธารณภัย จัดเจ้าหน้าที่เฝ้าระวังและติดตามสถานการณ์อย่างใกล้ชิดตลอด 24 ชั่วโมง
.
ขอให้ประชาชนติดตามพยากรณ์อากาศและข้อมูลข่าวสารจากทางราชการอย่างใกล้ชิด และสามารถแจ้งเหตุหรือขอความช่วยเหลือได้ที่ สายด่วนนิรภัย1784 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------